

**Lou arcelamen**

**DNL/EMC…**/

**Lou 7 de nouvèmbre** ero la journado naciounalo de lucho contro lou arcelamen à l’escolo.

Pèr l’estudia, d’en proumié, avèn vist la video : « Un jour, uno questioun » sus lou arcelamen escoulàri.

Avèn apres qu’un pichot sus dès es vitimo de arcelaman escoulàri.

Acò, se passo subretout à la fin de l’ecolo primàri e au coulège.

**Mai de qu’es acò lou arcelamen ?**

Es un fenoumène de vióulènci que se passo toujour emé la memo lougico :

- I’a un **arcelaire** (1) que, de biais repetitiéu, pòu douna de cop, dire de

marrido paraulo, insulta, se trufa d’uno memo persouno : **la vitimo (2).**

- Acò se passo, souto lis iue d’àutris enfant : **lis espetatour(3),** que podon rire o qu’an pòu d’interveni.

****

**La vitimo** es souvènt uno persouno diferènto, li gènt se trufon d’elo, à causo de sis óurigino o de soun fisi o de si dificulta escoulàri.

**Un pichot arcela** es jamai tranquile perqué lis agressioun podon se countunia sus li **maiun souciau.**

**Lis adulto, li parènt, lis ensignaire** devon èstre attentiéu i signe :

Li vitimo soufron, chanjon de coumpourtamen, an plus l’envejo de manja, an li noto que cabusson, dison rèn, an pòu.

**Fau faire atencioun** perqué lou arcelamen pòu avé de **counsequènci gravo** dins la vido d’un pichot o d’uno pichoto.

Es impourtant de n’en discuti, de coumunica e d’èstre bèn-voulènt lis un emé lis àutris.

E se vesès uno situacioun de arcelamen fau la denouncia, fau ajuda lou cambarado qu’es en dificulta, fau dire ESTOP !

